cyanic-selkie/wikianc huggingface dataset:
วัดโบสถ์ (อำเภอสวรรคโลก)
วัดโบสถ์ หรือเรียกกันว่า วัดโบสถ์เมืองบางขลัง เนื่องจากอยู่ใกล้เมืองบางขลัง เดิมเป็นวัดร้าง ต่อมาชาวบ้านได้อพยพเข้ามาบุกเบิกที่ดินทำไร่ทำนาที่บริเวณวัดประมาณ พ.ศ. 2507 แล้วได้นิมนต์หลวงพ่อหยวก สุทธจิตโต สิทธิวิหาสิก มาดำรงตำแหน่งเจ้าอาวาสรูปแรกของสำนักสงฆ์ เมื่อ พ.ศ. 2511 จนหลวงพ่อหยวก สุทธจิตโต มรณภาพ สำนักสงฆ์ก็เริ่มทรุดโทรมจนกลายเป็นวัดร้าง ภายหลังพระพิศาลพัฒโนดม ได้มอบหมายให้พระมหาบุญมี ภูริมงคลจาโร มาดำรงตำแหน่งเป็นเจ้าอาวาสได้ยกฐานะวัดโบสถ์ร้างเป็นวัดตั้งแต่วันที่ 31 ตุลาคม พ.ศ. 2551
ราว พ.ศ. 2530 ชาวเมืองบางขลังฝันว่ามีพระพุทธรูปถูกฝังอยู่ใต้ดิน ติดกับพื้นที่วัดโบสถ์ จึงได้ขุดแล้วพบพระพุทธรูปปูนปั้นปางมารวิชัย ร่วมสมัยศิลปะสุโขทัย อายุราวพุทธศตวรรษที่ 18 ประทับนั่งบนฐานสำเภาสังฆาฏิเขี้ยวตะขาบชาวบ้านเรียกว่า หลวงพ่อขาว ภายหลังได้นำมาประดิษฐานที่วัดโบสถ์ ปัจจุบันอยู่ในอุโบสถหลังใหม่
อุโบสถหลังใหม่เริ่มก่อสร้างมาตั้งแต่ พ.ศ. 2553 พระครูพิพัฒน์สุตากร เจ้าอาวาสวัดโบสถ์ ออกแบบและคุมงานก่อสร้างเอง มีลักษณะหลังคาจั่วแหลม หลังคายาวทอดตัวยื่นเลยออกมามีเสารับ (ระเบียงคต) ศิลปะผสมผสานวัฒนธรรมของ 6 ชนชาติ ทั้งลาว จีน กรีกโรมัน ขอม ไทย และอินเดีย
แมดเดน เอ็นเอฟแอล 23
แมดเดน เอ็นเอฟแอล 23 (Madden NFL 23) เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม แมดเดน เอ็นเอฟแอล ที่ดำเนินมายาวนาน และตามหลังการวางขายเกม แมดเดน เอ็นเอฟแอล 22
ตัวเกมวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ในวันที่ 19 สิงหาคม 2022 โดยตัวเกมเป็นการเปิดตัวชุดเกมนี้บนเอปิกเกมสโตร จอห์น แมดเดน อดีตหัวหน้าโค้ชและผู้บรรยายซึ่งชุดเกมนี้ได้รับการตั้งชื่อตามเขา เป็นดาราหน้าปกเพื่อเป็นเกียรติแก่การเสียชีวิตของเขาในเดือนธันวาคม 2021 ตัวเกมได้รับกระแสวิจารณ์ผสมกันจากนักวิจารณ์ ซึ่งประกาศว่ามีการปรับปรุงจากเกมก่อนหน้านี้
อิมเมซีน
อิมเมซีน (Imazine) เป็นเครื่องหมายการค้า ที่เกิดจากการร่วมทุนของชาวเกาหลี ชื่อว่า "หลิน" (อาจารย์และนักออกแบบ) และชาวฮ่องกงชื่อว่า "พอล" ทั้ง 2 คนนี้เป็นเพื่อนสนิทกัน โดยเครื่องหมายการค้านี้เกิดขึ้นเมื่อปี 2006 หลังจากที่ หลิน ได้ออกแบบนาฬิกาข้อมือซึ่งได้รับรางวัลการออกแบบยอดเยี่ยมประจำประเทศเกาหลี (GOOD DESIGN AWARD) ของ KIDP ทำให้หลินได้มาเริ่มเจรจากับ พอล ในการที่จะประดิษฐ์นาฬิกาข้อมือดังกล่าวให้สามารถใช้ได้จริง โดยผู้ออกแบบมีบริษัทของตนอยู่แล้ว คือ Jupiter Project (Jupiter Design) ในประเทศเกาหลี ซึ่งได้ออกแบบผลิตภัณฑ์ต่างๆ มากมาย อาทิ เครื่องใช้ไฟฟ้า อุปกรณ์สำนักงาน เป็นต้น
ประวัติ
เนื่องจากทั้ง 2 ประเทศคือเกาหลี และฮ่องกง ต่างก็มีอาณาเขตใกล้กับประเทศจีน จึงทำให้มีการย้ายฐานการผลิตไปยังประเทศจีน โดยเริ่มแรกนั้น บริษัทฯได้ดำเนินการตลาดในประเทศเกาหลี จีน และฮ่องกง โดยยังคงซึ่งมาตรฐานการผลิตคุณภาพสูงโดยมีทางเกาหลีควบคุมการผลิต ต่อมาจึงได้มีการขยายตลาดไปยังประเทศใกล้เคียงมากขึ้น ได้แก่ ญี่ปุ่น (ซึ่งประเทศญี่ปุ่นเองผลิตภัณฑ์ประเภทอิออนลบเป็นที่แพร่หลายมากอยู่แล้ว) ฟิลิปปินส์ มาเลเซีย และเริ่มมีการขยายไปยังตลาดโลกอันได้แก่ อังกฤษ สหรัฐอเมริกา อิตาลี อัฟริกาใต้ รวมทั้งในประเทศไทยด้วย
ที่มาของเครื่องหมายการค้า
เครื่องหมายการค้าจะเป็นรูปคล้ายกับนาฬิกาทราย ซึ่งบ่งบอกถึงเวลา และเป็นการเล่นคำของคำว่า Imagine (จินตนาการ) คือ การจินตนาการถึงเวลา โดยสินค้าตัวแรกเองนั้นก็คือ นาฬิกาข้อมือนั่นเอง
สาเหตุที่ทำให้เป็นที่รู้จัก
อย่างแรกคือ การได้รับรางวัลการออกแบบยอดเยี่ยม และต่อมานิตยสาร Times ในประเทศเกาหลี ได้ลงว่า "Imazine" เป็นสินค้าที่ได้รับการคัดเลือกจากกลุ่มลูกค้าว่าเป็น 21'C Leading Company (Blue Ocean Industry and Brand) และเริ่มเป็นที่แพร่หลายมากขึ้นในประเทศแถบยุโรป ซึ่งมีการ ODM สินค้าของอิมเมซีน ภายใต้ตราสินค้าว่า "breo" (ประเทศอังกฤษ) และ "io?ion?" (ประเทศอิตาลี) ซึ่งสร้างความโด่งดังเป็นอย่างมาก ด้วยดีไซน์ที่แปลกใหม่ และเหมาะสำหรับทั้งนักกีฬาหรือผู้หลงใหลในแฟชั่น
ของละเมิดลิขสิทธิ์และของปลอม
เนื่องด้วยสินค้าเริ่มมีชื่อเสียงในวงกว้าง การลอกเลียนแบบจึงเกิดขึ้น โดยปัจจุบันมีสินค้าที่ลอกเลียนแบบตัวสินค้า และมีการแอบอ้างชื่อตราสินค้า แต่ใช้เป็นชื่ออื่น เช่น Ion watch หรือใช้เป็นรูปสินค้าแทนตราสินค้า เป็นต้น โดยทั้งนี้เองเราจะรู้ได้อย่างไรว่าเป็นของจริง หรือของปลอม ที่สังเกตได้จากตัวสินค้าเลยจะเป็น คุณภาพของยางที่ใช้หรือแม้กระทั่งสีที่จะเห็นความแตกต่างกันอย่างชัดเจน แตกหากไม่มีตัวเทียบแล้ว แนะนำให้ดูที่บรรจุภัณฑ์ เช่น กรณีของประเทศไทย บรรจุภัณฑ์จะมีสีสันที่สดใส และเมื่อซื้อสินค้ามาแล้ว สามารถนำไปลงทะเบียนได้ผ่านเว็บไซต์ของสาขาในประเทศไทย เป็นต้น และของแท้สามารถตรวจวัดค่าปริมาณอิออนลบที่มีในผลิตภัณฑ์ได้จริง ซึ่งสามารถวัดค่าปริมาณอิออนได้ด้วยเครื่องมือวัด COM-PRO-3010 (ผลิตจากประเทศญี่ปุ่น)
ฌูล บีย็องกี
ฌูล บีย็องกี (Jules Bianchi; 3 สิงหาคม ค.ศ. 1989 – 17 กรกฎาคม ค.ศ. 2015) เป็นนักแข่งรถสูตรหนึ่งชาวฝรั่งเศส ที่ขับรถ Marussia F1 ใน FIA สูตรหนึ่งชิงแชมป์โลก บีย็องกีได้เข้าร่วมการแข่งขันรถสูตรหนึ่งครั้งแรกในรายการออสเตรเลียกรังด์ปรีซ์ในปีค.ศ. 2013 เขาจบฤดูกาลในอันดับที่ 19 ต่อมาเขาทำให้ทุกคนประหลาดใจในการแข่งขันมาเลย์เซียนกรังด์ปรีซ์ ในเดือนตุลาคมปี 2013 เขาได้อันดับที่ 13 ในฤดูกาลแรกของเขา ทีมงานออกมายืนยันว่าเขาจะขับรถให้กับทีมในฤดูกาลถัดไป ในฤดูกาล 2014 ที่โมนาโกกรังด์ปรี
ในวันที่ 5 ตุลาคม ค.ศ. 2014 ในการแข่งขันศึกฟอร์มิวลาวัน รายการแจพะนีสกรังด์ปรีซ์ ประเทศญี่ปุ่น บีย็องกีได้สูญเสียการควบคุมจากอุบัติเหตุถนนลื่น ในระหว่างการแข่งขันนั้นจนทำให้ศีรษะกระแทกเข้ากับรั้วกันข้างสนาม ทำให้ทีมแพทย์ของสนามซูซูกะเซอร์กิต ต้องเร่งนำตัวส่งเข้าห้องผ่าตัดโดยด่วน และใช้เวลาผ่าตัดอยู่นานถึง 3 ชั่วโมง
เช้าวันที่ 17 กรกฎาคม ค.ศ. 2015 ตามเวลาท้องถิ่น ครอบครัวของบีย็องกีก็ได้รับข่าวร้ายเมื่อฌูล บีย็องกี ได้เสียชีวิตอย่างสงบที่โรงพยาบาลในเมืองนิสด้วยวัยเพียง 25 ปี ครอบครัวของบีย็องกี แถลงว่า "ถือเป็นความเสียใจอย่างยิ่งสำหรับครอบครัวของฌูล บีย็องกี ทั้งฟีลิป, คริสติน, ทอม และเมลานเราอยากบอกให้รู้ว่าสู้ ฌูลได้จากไปแล้วเมื่อคืนที่ศูนย์ดูแลพยาบาลที่ฝรั่งเศส จากอุบัติเหตุที่ซูซูกะเซอร์กิต ที่ญีปุ่น เมื่อวันที่ 5 ตุลาคม ค.ศ. 2014 ฌูลได้พยายามต่อจวบจนถึงวินาทีสุดท้าย เขาทำแบบนั้นมาตลอด แต่วันนี้การต่อสู้ของเขาได้สิ้นสุดแล้ว มันเป็นความรู้สึกเจ็บปวดยิ่ง เราขอขอบคุณทีมแพทย์ทุกคนที่ทุ่มเทดูแลเขาอย่างเต็มที่ในหลายเดือนที่ผ่านมา จากนี้ไปพวกเราคงต้องขอให้เป็นเรื่องในครอบครัว และพยายามทำใจกับการสูญเสียครั้งนี้" ส่วนทีมมารัสเซีย ต้นสังกัดของนักขับบีย็องกี ก็ได้ออกมาแสดงความเสียใจเช่นกัน "เราเสียใจมากกับการสูญเสีย ฌูล หลังจากพยายามต่อสู้มายาวนาน เขาเป็นนักขับที่วิเศษสำหรับเราและขอให้ครอบครัวของเขาผ่านช่วงเวลาอันยากลำบากนี้ไปให้ได้" เขากลายเป็นนักแข่งรถสูตรหนึ่งที่เสียชีวิตในระหว่างการขับรถกรังปรีซ์คนที่ 2 ตั้งแต่การตายของอาอีร์ตง เซนนา ประสบอุบัติเหตุในปี ค.ศ. 1994 ที่ซานมารีโนกรังด์ปรี
ช่วงต้นของชีวิต
บีย็องกีเกิดที่เมืองนิส ประเทศฝรั่งเศส บีย็องกีเป็นหลานชายของมอโร บีย็องกี ผู้เข้าแข่งขันในการแข่งรถ GT 1960 นอกจากนี้เขายังเป็นหลานชายของลูเชียน ผู้ได้รับรางวัลกรังปรีซ์ในสูตรหนึ่งชิงแชมป์โลกระหว่างปี 1959 และปี 1968
ในปี ค.ศ. 2007 บีย็องกีได้เริ่มต้นเป็นสิงห์นักบิดแข่งขันรายการเฟรนช์ฟอร์มิวลาเรโน 2.0 ให้กับทีมเอสจี ฟอร์มิวลา ซึ่งเขาได้ตำแหน่งแชมป์ถึง 5 สมัย เขายังเคยลงแข่งในรายการฟอร์มิวลาเรโนยูโรคัพอีกด้วย พร้อมจบตำแหน่งผู้ชนะอีกครั้ง หลังใช้เวลาจบรอบได้เร็วที่สุดจาก 3 สนาม
ฟอร์มิวลาทรี
ในปลายปี 2007 บีย็องกีได้เซ็นสัญญากับอาร์ตกรังปรีซ์ เพื่อเข้าแข่งขันในรายการฟอร์มิวลาทรียูโรซีรีส์ ภายใต้การคุมทีมของนีกอลา ตอด ผู้จัดการของฟีลีปี มาซา
ในปี ค.ศ. 2008 เขาชนะเลิศรายการมาสเตอร์ฟอร์มิวลาทรีที่สนามโซลเดอร์ พร้อมทั้งจบที่ 3 ในรายการฟอร์มิวลาทรียูโรซีรีส์ 2008 ด้วย
บีย็องกียังคงเล่นแข่งขันในรายการเอฟ 3 ยูโรซีรีส์ ในปี ค.ศ. 2009 เขาอยู่ในกลุ่มนำร่วมกับเพื่อนร่วมทีมอย่างวัลต์เตรี บอตตัส, เอสเตบัน กูเตียร์เรซ และอาเดรียง ต็องแบ สุดท้ายเขาคว้ารางวัลชนะเลิศได้อีก
ฟอร์มิวลาเรโน 3.5
บีย็องกีลองมาแข่งขันในรายการฟอร์มิวลาเรโน 3.5 ซีรีส์ ในปี ค.ศ. 2012 พร้อมย้ายมาอยู่ทีมเท็กวันเรซซิง พร้อมเพื่อนร่วมทีมอย่างเกวิน กอร์ยุส และดาเนียล อัพท์
แฟร์รารีและสะฮาราฟอร์ซอินเดีย
ในเดือนสิงหาคม ค.ศ. 2009 บีย็องกีได้ลองมาเทสต์สนามกับทางแฟร์รารีที่ซีร์กุยโตเดเฆเรซ พร้อมกับนักบิดคนอื่น ๆ อย่างดานีเอล ซัมปีเอรี, มาร์โก ซีโปนี และปาโบล ซานเชซ โลเปซ พวกเขาสามารถติดหนึ่งในอันดับสามได้ในรายการอิแทเลียนฟอร์มิวลาทรีแชมเปียนชิป 2009
วันที่ 11 กันยายน ค.ศ. 2010 เขาได้รับการยืนยันจากทางแฟร์รารีให้เตรียมเป็นตัวสำรองในฤดูกาล 2011 แทนที่ลูกา บาดอร์, จันลูก้า ฟีซีเกลลา และมาร์ก เฌอเน พร้อมทั้งยืนยันให้บีย็องกีได้ลองสนามที่อาบูดาบีในช่วง 16-17 พฤศจิกายน ต่อมาเขามีโอกาสไปลองสนามที่ฟีโอราโนของศูนย์นักแข่งเยาวชนของแฟร์รารี พร้อมจับคู่กับเซร์ฆิโอ เปเรซ นักบิดเอฟวัน บีย็องกี แข่งในสนาม 70 รอบ พร้อมทำสถิติเวลาเร็วที่สุดที่ 1.00.213 นาที
ค.ศ. 2013
วันที่ 1 มีนาคม ค.ศ. 2013 มารัสเซียได้ประกาศอย่างเป็นทางการว่า บีย็องกีจะเข้ามาแทนที่ลูอิซ ราเซีย ที่หมดสัญญากับทีม ต่อมาบีย็องกีทำอันดับที่ 19 ในรายการออสเตรเลียนกรังด์ปรีซ์ บีย็องกีสามารถจบอันดับ 19 ได้อีกครั้งที่มาเลเซีย ส่วนรายการฮังแกเรียนกรังด์ปรีซ์ เขาเอาชนะเพื่อนร่วมทีมในการผ่านเข้ารอบได้ ที่รายการแจพะนีสกรังด์ปรีซ์ เขาและชาร์ล ปิก ของทีมเคเทอรัมคว้าอันดับ 10 ร่วมกันในสนามนี้
ค.ศ. 2014
เดือนตุลาคม ค.ศ. 2014 มารัสเซียยืนยันว่า บีย็องกีจะอยู่ร่วมกับทีมต่อไปทั้งฤดูกาลนี้ หลังจากฟอร์มไม่ดีที่ออสเตรเลีย แม้ทีมจะคว้าแต้มแรกจากการคว้าที่ 9 ในรายการมอนาโกกรังด์ปรีซ์ ในปี 2014 เขายังคงเป็นนักบิดที่ทำเวลาเร็วเช่นเคย พร้อมได้สิทธ์เป็นมือ 1 ของทีม
บีย็องกีเข้ารับการรักษาตัวอยู่ที่ศูนย์การแพทย์กลางจังหวัดมิเอะที่เมืองยกกาอิชิ โดยแพทย์ระบุว่า อาการยังอยู่ในขั้นวิกฤติ แต่ยังทรงตัว และยังไม่ได้สติในขณะนี้ ซึ่งมีเพื่อนร่วมอาชีพอย่าง มัลโดนาโด นักขับทีมโลตัส, จอห์น บูธ ประธานทีมมารัสเซีย และมัสซิโม ริโวลา ผู้อำนวยการฝ่ายกีฬาของเอ็ฟวันเข้าเยี่ยม ทั้งนี้ หลายฝ่ายเชื่อว่าสาเหตุที่ทำให้บีย็องกีประสบอุบัติเหตุนั้นเป็นเพราะสภาพอากาศที่แปรปรวนและฝนตกหนัก ทำให้ถนนลื่นและเกิดเหตุการณ์ไม่คาดฝัน
ล่าสุด เขาได้ออกมาจากห้องผ่าตัดเป็นที่เรียบร้อยแล้ว โดยมีรายงานว่า สมองเข้าได้รับกระทบกระเทือนอย่างหนัก และต้องใช้เครื่องช่วยหายใจ จนอาจจะทำให้กลายเป็นเจ้าชายนิทรา อย่างไรก็ตามทางเอฟไอเอกำลังระดมความช่วยเหลืออย่างเต็มที่
ทีมมารัสเซียได้ออกแถลงการณ์ขอบคุณกำลังใจที่มีเข้ามาอย่างล้นหลามที่มีให้กับบีย็องกีและทีม โดยทางมารัสเซียจะพยายามทำให้ดีที่สุดเพื่อรักษาเขากลับมาเป็นคนเดิม และจะอัปเดตอาการตลอดเวลา
จนกระทั่งเช้าวันที่ 17 กรกฎาคม ค.ศ. 2015 ตามเวลาท้องถิ่น ทางครอบครัวได้ออกมาแถลงว่าบีย็องกีได้จากไปอย่างสงบหลังจากเป็นเจ้าชายนิทรามานาน
เตียวเลี้ยว
169
เตียวเลี้ยว (Zhang Liao; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของโจโฉ เดิมอยู่รับใช้ลิโป้ ต่อมาลิโป้ถูกจับได้ที่เมืองแห้ฝือถูกประหาร ส่วนเตียวเลี้ยวโจโฉเกลี้ยกล่อมให้มาร่วมงานด้วย และเป็นบุคคลที่กวนอูให้ความเคารพนับถือ เพราะนับถือในความซื่อสัตย์และฝีมือ ทั้ง ๆ ที่อยู่คนละฝ่ายกัน ซึ่งเตียวเลี้ยวเป็นคนที่อาสาโจโฉไปเกลี้ยกล่อมกวนอูขณะที่แตกทัพให้มาอาศัยอยู่ชั่วคราวกับโจโฉนั่นเอง
เตียวเลี้ยวเป็นขุนพลที่มีความชำนาญทั้งในพิชัยสงคราม กลศึก การรบบนหลังม้า จึงมักได้รับหน้าที่ภาระสำคัญจากโจโฉเสมอ ๆ แม้จะเป็นขุนพลผู้มาสวามิภักดิ์ภายหลัง เช่นการรักษาเมืองหับป๋า ซึ่งเป็นจุดยุทธศาสตร์สำคัญในการรบกับซุนกวน ซึ่งเตียวเลี้ยวก็สามารถทำหน้าที่ได้ดี นอกจากจะรักษาฐานที่มั่นไว้ได้โดยตลอดแล้ว ยังสามารถเป็นฝ่ายรุก รบชนะทัพง่อหลายครั้ง จนเกือบจะจับเป็นซุนกวนได้ จึงเป็นขุนพลที่ทางง่อก๊กขยาดในฝีมือ ถึงกับมีคำกล่าวว่า เตียวเลี้ยวมีตำแหน่งเป็นหนึ่งในห้าทหารเสือของวุยก๊ก (เตียวเลี้ยว, เตียวคับ, งักจิ้น, ซิหลง และอิกิ๋ม) เตียวเลี้ยวเสียชีวิตลงเพราะโดนลูกธนูยิงเมื่อโจผีบุกง่อก๊ก หลังจากโจผีทราบถึงการเสียชีวิตของเตียวเลี้ยวก็จัดพิธีศพอย่างยิ่งใหญ่สมเกียรติ
ข้อเท็จจริงทางประวัติศาสตร์แตกต่างจากวรรณกรรมอยู่พอสมควร จดหมายเหตุสามก๊กของเฉินโซ่วระบุว่า หลังจากพระเจ้าโจผีขึ้นครองราชย์แล้ว ซุนกวนเป็นฝ่ายยกทัพมารุกรานวุยก๊ก (ไม่ใช่โจผียกไป) เตียวเลี้ยวจึงถูกส่งตัวมาประจำการ ณ หับป๋าอีกครั้ง และเขาก็เอาชนะทัพง่อได้เป็นครั้งที่สอง ทำให้โจผีชื่นชมมาก จึงได้เพิ่มบรรดาศักดิ์และมอบเกียรติยศให้มากมาย ถึงขนาดเปรียบเทียบเขากับ “ซ่าวหู่” ยอดนักรบแห่งราชวงศ์โจว
จากนั้นไม่นานเตียวเลี้ยวก็ล้มป่วย พระเจ้าโจผีจึงส่งแพทย์หลวงประจำราชสำนักไปรักษาอาการ ทั้งยังเสด็จไปเยี่ยมเตียวเลี้ยวเป็นการส่วนตัว โดยเสวยอาหารร่วมกับเขาอย่างไม่ถือตัว จนอาการของเตียวเลี้ยวดีขึ้นไม่ช้าไม่นาน ซุนกวนตั้งท่าจะรุกรานวุยก๊กอีก พระเจ้าโจผีจึงให้เตียวเลี้ยวไปรับศึกร่วมกับโจฮิว ครั้นสองฝ่ายประจันหน้ากันที่แม่น้ำแยงซี ซุนกวนซึ่งเคยแพ้เตียวเลี้ยวมาหลายครั้งหลายหนถึงกับกล่าวว่า
และแม้จะไม่ได้รบกับซุนกวนอีก แต่เตียวเลี้ยวก็สามารถนำทัพเอาชนะลิห้อมแห่งกังตั๋งได้ในปีเดียวกันนั้น ซึ่งถือเป็นชัยชนะเหนือง่อก๊กรอบที่สาม อาจกล่าวได้ว่านายพลเตียว “ทำแฮตทริก” ชนะง่อก๊กได้ถึงสามครั้ง ซึ่งคงมีนายทหารน้อยคนในแผ่นดินที่จะทำได้เช่นนี้
เตียวเลี้ยวถือเป็นหนึ่งในยอดนายทหารยุคสามก๊กที่ไม่ได้มีดีแค่ฝีมือรบ แต่ยังเปี่ยมไปด้วยสติปัญญา เขาได้รับการยกย่องจากเฉินโซ่ว ผู้บันทึกจดหมายเหตุสามก๊ก ให้เป็น “หมายเลขหนึ่ง” ในบรรดา “ห้าทหารเอกแห่งวุยก๊ก” ร่วมด้วย เตียวคับ ซิหลง งักจิ้น และ อิกิ๋ม
ดินแดนฮาบารอฟสค์
ดินแดนฮาบารอฟสค์ (Хаба́ровский край) เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ ฮาบารอฟสค์ ซึ่งเป็นเมืองที่ใหญ่ที่สุดในดินแดนนี้และใหญ่เป็นอันดับ 2 ของภูมิภาคตะวันออกไกลของรัสเซีย (รองจาก วลาดีวอสตอค) ดินแดนฮาบารอฟสค์ เป็นเขตการปกครองที่มีขนาดใหญ่เป็นอันดับ 4 ของรัสเซีย และและใหญ่เป็นอันดับที่ 21 ของโลก โดยมีประชากรทั้งหมด 1,343,869 คน (2010 Census)
เตียวเลี้ยว
ด้วยความที่อยู่วุยก๊ก ซึ่งมักถูกมองเป็น “ก๊กผู้ร้าย” ทำให้เตียวเลี้ยวไม่ได้รับการยกย่องและเป็นที่จดจำของผู้อ่านวรรณกรรมมากเท่ากับทหารเอกฝ่ายจ๊กอย่าง กวนอู เตียวหุย หรือจูล่ง
ดินแดนฮาบารอฟสค์
นอกจากชาวรัสเซียแล้ว ดินแดนนี้ยังมีคนพื้นเมือง อาศัยอยู่เช่นกันเช่น Tungusic peoples (Evenks, Negidals, Ulchs, Nanai, Oroch, Udege) และ Amur Nivkhs.
เตียวเลี้ยว
ทั้ง ๆ ที่ “มือปราบกังตั๋ง” อย่างเขา ยิ่งใหญ่เกรียงไกรไม่แพ้นักรบคนไหนในแผ่นดินเลย
แหล่งข้อมูลอื่น
222
สมเด็จพระราชาธิบดีอับดุลละฮ์แห่งปะหัง
สมเด็จพระราชาธิบดี สุลต่านอับดุลลาห์ ริ‘อายาตุดดิน อัล-มุสตาฟา บิลลาห์ ชาห์ อิบนี อัลมัรฮูม สุลต่าน ฮัจญี อาห์มัด อัล-มุสตา‘อิน บิลลาห์ ชาห์ หรือ สุลต่านอับดุลลาห์ เสด็จพระราชสมภพวันที่ 30 กรกฎาคม พ.ศ. 2502 ในเมืองเปอกัน รัฐปะหัง สหพันธรัฐมาลายา มีพระนามแต่แรกประสูติว่า เตงกู อับดุลลาห์ ทรงดำรงตำแหน่งเป็นสุลต่านรัฐปะหัง เมื่อวันที่ 15 มกราคม พ.ศ. 2562 จากนั้นทรงได้รับการแต่งตั้งเป็น ยังดีเปอร์ตวนอากง องค์ที่ 16 แห่งมาเลเซียโดยสภาผู้ปกครอง เมื่อวันที่ 24 มกราคม พ.ศ. 2562 โดยทรงเข้าพระราชพิธีสาบานตนขึ้นเป็น ยังดีเปอร์ตวนอากงแห่งมาเลเซียที่ พระราชวังหลวง ณ พระราชวังอิสตานา เนอการา กรุงกัวลาลัมเปอร์ประเทศมาเลเซีย เมื่อวันที่ 31 มกราคม พ.ศ. 2562 พระองค์ทรงดำรงตำแหน่ง เตงกู มะห์โกตา(มกุฎราชกุมาร) รัฐปะหัง ยาวนานเกือบ 44 ปีและในปี พ.ศ. 2559 พระองค์ได้รับการแต่งตั้งเป็นผู้สำเร็จราชการแทนพระองค์แห่งปะหังจากสุลต่านอัจญี อาห์มัด ชาห์ ผู้เป็นพระราชบิดา
พระราชประวัติ
เตงกู อับดุลลาห์ เสด็จพระราชสมภพเมื่อวันพฤหัสบดีที่ 30 กรกฎาคม พ.ศ.2502 ที่พระราชวังอิซตานา มังกา ตุงกัล เมืองเปอกัน ซึ่งเป็นรัชสมัยของสุลต่านอะบู บาการ์แห่งปะหัง สุลต่านแห่งรัฐปะหังองค์ที่ 4 พระองค์เป็นพระราชโอรสองค์แรกของมกุฎราชกุมารแห่งปะหัง ในขณะนั้น (เตงกู อะฮ์มัด ชะฮ์ ซึ่งเป็นเป็นพระราชโอสรองค์ที่ 3 ของสุลต่านอะบู บาการ์ กับสมเด็จพระราชชนนีเติงกูอัมปวน อัฟซัน สองปีหลังจากที่มลายาได้รับเอกราช ภายใต้การปกครองของ สมเด็จพระราชาธิบดีอับดุล ระห์มัน ยังดีเปอร์ตวนอากงองค์ที่ 1 พระญาติสนิท เรียกพระองค์แบบลำลองว่า "อาลัม"
โดยเป็นพระราชบุตรองค์ที่ 4 จากจำนวนพี่น้อง 8 พระองค์ พระองค์ทรงมีพระเชษฐภคินีคือเตงกู เมอรียัม พระองค์เป็นพระราชโอรสองค์โตของสุลต่านอะฮ์มัด ชะฮ์ สุลต่านแห่งรัฐปะหัง พระราชอนุชาของพระองค์คือเตงกู อับดุล ราห์มาน และเตงกู อับดุล ฟาฮัด มูอัดซัม ชาห์
การศึกษา
พระองค์ได้รับการศึกษาขั้นต้นที่โรงเรียนสุลต่านฮัมเหม็ด เมืองเปอกัน โรงเรียนเซนต์โทมัสกวนตัน ก่อนเสด็จไปศึกษาต่อต่างประเทศ ตั้งแต่ทรงพระเยาว์ ทรงสนพระราชหฤทัยในด้านกีฬา เช่น ฮอกกี้ ฟุตบอล และเซปักตะกร้อ ครั้งหนึ่งพระองค์ได้รับเลือกให้เป็นตัวแทนของโรงเรียน เขต และรัฐในเกมฟุตบอลระดับประเทศ
พระองค์ทรงเข้ารับการศึกษาศาสนาอิสลามเป็นการส่วนพระองค์ทุกสัปดาห์ในห้องทำงานของพระองค์ในพระราชวัง และทรงศึกษาโดยกะดีเบซาร์แห่งรัฐปะหัง
พระองค์ศึกษาต่อในสหราชอาณาจักรโดยเข้าเรียนที่ โรงเรียนอัลเดนแฮม เมืองเอลส์ทรีมณฑลฮาร์ทฟอร์ดเชอร์ ตั้งแต่ปีพ.ศ.2518 ถึง 2520 จากนั้นพระองค์ศึกษาต่อที่วิทยาลัยเดวิส กรุงลอนดอน เป็นเวลาสองปี เช่นเดียวกับราชวงศ์อื่น ๆ ทั่วโลก พระองค์เข้าเรียนที่ โรงเรียนนายร้อยทหารบกแซนด์เฮิสต์ เป็นเวลาสองปีเช่นกัน พระองค์ได้รับยศร้อยตรีจากสมเด็จพระราชินีนาถเอลิซาเบธที่ 2 ในปีพ.ศ. 2524 หลังจากนั้นพระองค์ทรงศึกษาที่ วิทยาลัยวูสเตอร์ มหาวิทยาลัยออกซฟอร์ด และราชวิทยาลัยสมเด็จพระราชินีนาถเอลิซาเบธ ทรงสำเร็จการศึกษาด้านกิจการต่างประเทศและการทูต
รัชทายาท
ภายหลังการประสูติของพระองค์ เตงกู อับดุลลาห์อยู่ในตำแหน่งรัชทายาทอำดับที่ 2 ในสายการสืบราชสันตติวงศ์แห่งปะหัง ต่อจาก เตงกู อิบราฮิม พระอัยกา และตามด้วยเตงกู มะห์โกตา(มกุฎราชกุมาร) ซึ่งเป็นพระราชบิดาของพระองค์  เมื่อพระอัยกาเสด็จสวรรคตในปี พ.ศ. 2517 และพระราชบิดาขึ้นครองราชย์ เตงกู อับดุลลาห์กลายเป็นรัชทายาทพระองค์แรกแห่งปะหัง
มกุฎราชกุมาร
เมื่อวันที่ 1 กรกฎาคม พ.ศ. 2518 พระองค์ได้รับการแต่งตั้งเป็นเตงกู มะห์โกตา(มกุฎราชกุมาร)แห่งปะหัง และต่อมาได้ขึ้นรับตำแหน่งเมื่อวันที่ 23 ตุลาคม พ.ศ. 2520 ณ พระราชวัง อิสตานา อะบู บาการ์ เมืองเปอกัน ก่อนได้รับการแต่งตั้งเป็นสุลต่าน พระองค์ทรงดำรงตำแหน่งมกุฎราชกุมารยาวนานที่สุดเป็นอันดับสองเป็นเวลาเกือบ 44 ปี ในบรรดารัชทายาทแห่งราชบัลลังก์ทั่วโลก รองจากเจ้าชายชาลส์ เจ้าชายแห่งเวลส์ (สมเด็จพระเจ้าชาลส์ที่ 3 แห่งสหราชอาณาจักร)
ผู้สำเร็จราชการ
เตงกู อับดุลลาห์ทรงได้รับแต่งตั้งให้เป็นผู้สำเร็จราชการแทนพระองค์แห่งรัฐปะหัง เมื่อพระราชบิดาได้รับการแต่งตั้งยังดีเปอร์ตวนอากง ในปี พ.ศ. 2522
หลังจากพระราชบิดาสวรรคต เตงกู อับดุลลาห์ได้ขึ้นครองบัลลังก์อย่างเป็นทางการในฐานะเจ้าผู้สำเร็จราชการแห่งรัฐปะหังตั้งแต่ปี พ.ศ. 2559 หลังจากนั้น พระองค์ได้เข้าร่วมพิธีอย่างเป็นทางการและพิธีการในสำนักพระราชวัง
สุลต่านองค์ที่ 6 แห่งปะหัง
หลังจากการสละราชสมบัติของพระราชบิดาเนื่องจากพระอาการประชวร เมื่อวันที่ 11 มกราคม พ.ศ.2562 พระองค์ได้รับการแต่งตั้งจากสภาแห่งรัฐปะหังให้ดำรงตำแหน่งสุลต่านองค์ที่ 6 แห่งรัฐปะหังแทนพระราชบิดา พระองค์ทรงได้รับการประกาศอย่างเป็นทางการเมื่อวันที่ 15 มกราคม พ.ศ. 2562 มีพระนามเต็มว่า "สุลต่านอับดุลลาห์ ริ‘อายาตุดดิน อัล-มุสตาฟา บิลลาห์ ชาห์ อิบนี อัลมัรฮูม สุลต่าน ฮัจญี อาห์มัด อัล-มุสตา‘อิน บิลลาห์ ชาห์" ณ พระราชวังอิซตานา อะบู บาการ์ เมืองเปอกัน รัฐปะหัง
พิธีราชาภิเษก
หลังจากนั้นไม่นาน ในวันที่ 24 มกราคม พ.ศ. 2562 สภาผู้ปกครองในการประชุมสภาผู้ปกครองสมัยพิเศษครั้งที่ 251 ตกลงเลือกให้พระองค์เป็นยังดีเปอร์ตวนอากงองค์ที่ 16 แทนสมเด็จพระราชาธิบดีมูฮัมมัดที่ 5 แห่งกลันตัน ที่สละราชสมบัติ พระองค์ทรงสาบานตนเข้ารับดำรงตำแหน่งเพื่อเริ่มขึ้นครองราชย์ ณ พระราชวังอิสตานา เนอการา กรุงกัวลาลัมเปอร์ เมื่อวันที่ 31 มกราคม พ.ศ. 2562 พิธีราชาภิเษกของยังดีเปอร์ตวนอากง จัดขึ้นที่พระราชวังอิสตานา เนอการา กรุงกัวลาลัมเปอร์เมื่อวันที่ 30 กรกฎาคม พ.ศ.2562 เจ็ดเดือนหลังจากพระองค์ขึ้นครองราชย์ ในขณะเดียวกัน การบริหารจัดการในปะหัง พระองค์ทรงแต่งตั้งผู้สำเร็จราชการให้กับพระราชโอรสคือเติงกูฮัซซานัล อิบราฮิม อาลัม ชะฮ์ อย่างไรก็ตาม ณ วันที่ได้รับการแต่งตั้ง เตงกู ฮัสซานัล ยังทรงกำลังศึกษาต่อที่โรงเรียนนายร้อยทหารบกแซนด์เฮิสต์ ด้วยเหตุนี้ เตงกู ฮัสซานัลจึงทรงได้รับความช่วยเหลือในการปฏิบัติหน้าที่โดยสภาแห่งรัฐปะหัง นำโดยพระราชอนุชาของสุลต่านอับดุลละห์ ซึ่งเป็นพระปิตุลา (อา) ของเตงกู ฮัสซานัล คือเตงกูอับดุล ราห์มาน และเตงกู อับดุล ฟาฮัด มูอัดซัม ชาห์ ตั้งแต่วันที่ 15 กุมภาพันธ์ พ.ศ. 2562 จนกระทั่งพระองค์ทรงสำเร็จการศึกษาในวันที่ 15 ธันวาคม พ.ศ. 2562
ในฐานะประมุขแห่งรัฐ
สุลต่านอับดุลลาห์ ในฐานะประมุขแห่งรัฐมักเสด็จเยือนต่างประเทศเพื่อกระชับความสัมพันธ์ระหว่างประเทศของมาเลเซีย ตลอดจนเข้าร่วมพระราชพิธีตามคำเชิญอย่างเป็นทางการ โดยปกติแล้วพระองค์จะเสด็จพร้อมด้วยสมเด็จพระราชินี และบางครั้งจะเสด็จพร้อมด้วยคณะรัฐมนตรีและรัฐบาล พระองค์มักจะพบปะกับประชาชนในระหว่างเสด็จอย่างทรงเป็นกันเอง อย่างไรก็ตาม ภารกิจนี้ถูกระงับในปีพ.ศ.2563 และ พ.ศ.2564 เนื่องจากการระบาดของโควิด-19 ซึ่งทำให้การเสด็จไปเยือนรัฐต่าง ๆ ต้องเลื่อนออกไป
พระมเหสีและพระชายา
พระองค์ทรงอภิเษกสมรสเป็นครั้งที่สองกับจูเลีย ราอิซ ซึ่งเป็นอดีตนักแสดงชาวมาเลเซีย และมีพระราชธิดา 3 พระองค์
พระราชสันติวงศ์
พระราชโอรสและพระราชธิดาทุกพระองค์ได้รับการศึกษาในสหราชอาณาจักร พระราชโอรสบุญธรรมและเป็นพระโอรสองค์สุดท้องของเตงกู อาริฟ บันดาฮารา อิบราฮิม และพระชายาองค์ที่ 3 ซาร์รีนา บินตี อับดุลลาห์
- พระราชโอรสบุญธรรมซึ่งพระองค์ทรงรับมาอุปการะ
• เตงกู อดัม อิบราฮิม ชาห์
• เตงกู สุไลมาน อับดุลลาห์ ชาห์
• เตงกู นูห์ มูฮัมหมัด ชาห์
- พระราชโอรสและพระราชธิดาในสุลต่านอับดุลลาห์กับเติงกู อัมปวนแห่งรัฐปะหัง
- พระราชธิดาในพระชายาจูเลีย ราอิซ
• เติงกู เซน เอดิน ชาห์
• เตงกู อาเลยา นอร์ลิน
2. เติงกูปูเตอรี อีลีชา อามีรา ประสูติเมื่อวันที่ 1 ตุลาคม พ.ศ. 2538 (พระชันษา 27 ปี) ณ โรงพยาบาลกัวลาลัมเปอร์ สำเร็จการศึกษาจากมหาวิทยาลัยนอตติงแฮม ประเทศอังกฤษ
3. เติงกูปูเตอรี อิลยานา ประสูติเมื่อวันที่ 20 เมษายน พ.ศ. 2540 (พระชันษา 26 ปี) ณ โรงพยาบาล Gleneagles กัวลาลัมเปอร์ สำเร็จการศึกษาจากมหาวิทยาลัยนอตติงแฮม ประเทศอังกฤษ
ลำดับการสืบทอดตำแหน่งประธานาธิบดีสหรัฐ
ลำดับการสืบทอดตำแหน่งประธานาธิบดีสหรัฐ (United States presidential line of succession) เป็นลำดับข้าราชการในรัฐบาลกลางที่จะเป็นหรือรักษาการแทนประธานาธิบดีสหรัฐ เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่งหน้าที่เมื่อมีการฟ้องให้ขับออกจากตำแหน่งและมีการพิพากษาลงโทษในภายหลัง
ลำดับปัจจุบัน
นี่คือรายการลำดับการสืบทอดตำแหน่งประธานาธิบดีปัจจุบัน ที่ระบุในรัฐธรรมนูญสหรัฐและรัฐบัญญัติการสืบทอดตำแหน่งประธานาธิบดี ค.ศ. 1947 และที่แก้ไขเพิ่มเติมภายหลังเพื่อรวมตำแหน่งคณะรัฐมนตรีที่ตั้งใหม่
รายชื่อบุคคลในยุคสามก๊ก (ภ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ภ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
บัณฑิตวิทยาลัย มหาวิทยาลัยมหาสารคาม
บัณฑิตวิทยาลัย มหาวิทยาลัยมหาสารคาม (Graduate School, Mahasarakham University) เป็นหน่วยงานระดับวิทยาลัยสังกัดมหาวิทยาลัยมหาสารคาม มีฐานะเป็นคณะหรือหน่วยงานหนึ่งในมหาวิทยาลัยมหาสารคาม จัดตั้งขึ้นเพื่อดูแลหลักสูตรบัณฑิตศึกษาของมหาวิทยาลัยมหาสารคาม โดยเฉพาะหลักสูตรสหสาขา ซึ่งเป็นหลักสูตรที่หลายคณะร่วมกันจัดการเรียนการสอน
หลักสูตรการศึกษา
บัณฑิตวิทยาลัย มหาวิทยาลัยมหาสารคาม ทำหน้าที่บริหารและจัดการการศึกษาระดับบัณฑิตศึกษา ในบทบาทของการเป็นผู้ประสานงานและสนับสนุนการจัดการศึกษา กำกับและควบคุมมาตรฐานการศึกษาระดับบัณฑิตศึกษาและบริหารการจัดการหลักสูตรของคณะ และหลักสูตรสาขาวิชาร่วมให้มีประสิทธิภาพและประสิทธิผล โดยมีหลักสูตรจากคณะต่างๆ ที่บริหารโดยบัณฑิตวิทยาลัยทั้งสิ้น 108 หลักสูตร จาก 19 คณะ/วิทยาลัยและ 1 สถาบันวิจัย แบ่งเป็นระดับปริญญาโท 66 หลักสูตร และระดับปริญญาเอก 42 หลักสูตรดังนี้ {| class="toccolours" width = 100% ! colspan = "4" style = "background: #FFD700; color: #333333; " | หลักสูตรที่เปิดสอนในบัณฑิตวิทยาลัย มหาวิทยาลัยมหาสารคาม ! Style = "background: #FF9900; color:white; "| คณะวิชา/วิทยาลัย/สถาบัน ! style = "background: #FF9900; color:white; "| ระดับปริญญามหาบัณฑิต ! style = "background: #FF9900; color:white; "| ระดับปริญญาดุษฎีบัณฑิต
คณะศึกษาศาสตร์
หลักสูตรการศึกษามหาบัณฑิต (กศ.ม.) หลักสูตรวิทยาศาสตรมหาบัณฑิต (วท.ม.) หลักสูตรการศึกษาดุษฎีบัณฑิต (กศ.ด.) หลักสูตรปรัชญาดุษฎีบัณฑิต (ปร.ด.)
คณะมนุษยศาสตร์และสังคมศาสตร์
หลักสูตรศิลปศาสตรมหาบัณฑิต (ศศ.ม.) หลักสูตรการศึกษามหาบัณฑิต (กศ.ม.) หลักสูตรปรัชญาดุษฎีบัณฑิต (ปร.ด.)
คณะวิทยาศาสตร์
หลักสูตรวิทยาศาสตรมหาบัณฑิต (วท.ม.) หลักสูตการศึกษามหาบัณฑิต (กศ.ม.) หลักสูตรปรัชญาดุษฎีบัณฑิต (ปร.ด.)
คณะเทคโนโลยี
หลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
คณะวิทยาการสารสนเทศ
หลักสูตรวิทยาศาสตรมหาบัณฑิต (วท.ม.) หลักสูตรสารสนเทศศาสตรมหาบัณฑิต (สท.ม.) หลักสูตรปรัชญาดุษฎีบัณฑิต (ปร.ด.)
คณะการบัญชีและการจัดการ
หลักสูตรบัญชีมหาบัณฑิต (บช.ม.) หลักสูตรการจัดการหาบัณฑิต (กจ.ม.) หลักสูตรบริหารธุรกิจมหาบัณฑิต (บธ.ม.) หลักสูตรเศรษฐศาสตรมหาบัณฑิต (ศ.ม.) หลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
คณะศิลปกรรมศาสตร์และวัฒนธรรมศาสตร์
หลักสูตรศิลปกรรมศาสตรมหาบัณฑิต (ศป.ม.) หลักสูตรศิลปศาสตรมหาบัณฑิต (ศศ.ม.) หลักสูตรปรัชญาดุษฎีบัณฑิต (ปร.ด.)
คณะสถาปัตยกรรมศาสตร์ ผังเมืองและนฤมิตศิลป์
หลักสูตรสถาปัตยกรรมศาสตรมหาบัณฑิต (สถ.ม.) -
คณะวิศวกรรมศาสตร์
หลักสูตรวิศวกรรมศาสตรมหาบัณฑิต (วศ.ม.) หลักสูตรปรัชญาดุษฎีบัณฑิต (ปร.ด.)
คณะเภสัชศาสตร์
หลักสูตรวิทยาศาสตรมหาบัณฑิต (วท.ม.) หลักสูตรมหาบัณฑิต (ภ.ม.) หลักสูตรปรัชญาดุษฎีบัณฑิต (ปร.ด.)
คณะสาธารณสุขศาสตร์
หลักสูตรสาธารณสุขศาสตรมหาบัณฑิต (ส.ม.) หลักสูตรวิทยาศาสตรมหาบัณฑิต (วท.บ.) หลักสูตรปรัชญาดุษฎีบัณฑิต (ปร.ด.) หลักสูตรสาธารณสุขศาสตรดุษฎีบัณฑิต (ส.ด.)
คณะแพทยศาสตร์
หลักหลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
คณะการท่องเที่ยวและการโรงแรม
หลักสูตรศิลปศาสตรมหาบัณฑิต (ศศ.ม.) หลักสูตรปรัชญาดุษฎีบัณฑิต (ปร.ด.)
คณะสิ่งแวดล้อมและทรัพยากรศาสตร์
หลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
คณะพยาบาลศาสตร์
หลักสูตรพยาบาลศาสตรมหาบัณฑิต (พย.ม.) -
วิทยาลัยการเมืองการปกครอง
หลักสูตรรัฐศาสตรมหาบัณฑิต (ร.ม.) หลักสูตรปรัชญาดุษฎีบัณฑิต (ปร.ด.)
วิทยาลัยดุริยางคศิลป์
หลักสูตรดุริยางคศาสตรมหาบัณฑิต (ดศ.ม.) หลักสูตรปรัชญาดุษฎีบัณฑิต (ปร.ด.)
สถาบันวิจัยวลัยรุกขเวช
หลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
คณะสัตวแพทยศาสตร์
หลักสูตรวิทยาศาสตรมหาบัณฑิต (วท.ม.) หลักสูตรปรัชญาดุษฎีบัณฑิต (ปร.ด.)
ทำเนียบคณบดี
รายนามคณบดีบัณฑิตวิทยาลัย มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ (เท่าที่มีการบันทึก)
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
บันทึกการเดินทางของมาร์โค โปโล
บันทึกการเดินทางของมาร์โค โปโล (The Travels of Marco Polo, Le Livre des Merveilles, Le Il Milione) เป็นวรรณกรรมบันทึกประสบการณ์ของการเดินทางไปยังตะวันออกไกลระหว่าง ค.ศ. 1271 ถึง ค.ศ. 1298 ที่เขียนโดยมาร์โค โปโลและรุสติเชลโล ดา ปิซาในปลายคริสต์ศตวรรษที่ 12 หนังสือนี้เรียกกันเล่น ๆ ว่า “เรื่องฝอยล้านเรื่อง” (Il Milione) หรือ “หนังสือตื่นตา” (The Book of Wonders) บันทึกการเดินทางไปยังดินแดนต่างรวมทั้งเอเชีย, เปอร์เชีย, จีน และ อินโดนีเซีย ที่บางครั้งก็เรียกว่า “บรรยายดินแดนตะวันออก” (Oriente Poliano) หนังสือเล่มนี้เป็นหนังสือเล่มสำคัญและเป็นหนังสือที่แพร่หลายในยุโรปในคริสต์ศตวรรษที่ 13 มาร์โค โปโลอ้างว่าได้กลายเป็นคนสำคัญในราชสำนักของกุบไล ข่าน แต่นักวิชาการในสมัยปัจจุบันโต้แย้งกันถึงระดับความเที่ยงตรงของเนื้อหา ว่ามาร์โค โปโลได้ท่องเที่ยวไปยังราชสำนักจริงหรือเพียงแต่เล่าจากปากคำของนักเดินทางผู้อื่น “บันทึกการเดินทางของมาร์โค” เขียนเป็นภาษาฝรั่งเศสร่วมกับนักเขียนนวนิยายรักรุสติเชลโล ดา ปิซา (Rustichello da Pisa) ที่กล่าวว่าเขียนจากคำบอกเล่าของมาร์โค โปโลเมื่อเป็นนักโทษอยู่ด้วยกันในเจนัว
ปุชกาชออเรนอ
ปุชกาชออเรนอ (Puskás Aréna) เป็นสนามฟุตบอลในเขตที่ 14 (ซุกโล) ของกรุงบูดาเปสต์ ประเทศฮังการี สนามกีฬาเริ่มก่อสร้างในปี พ.ศ. 2560 และเสร็จก่อนสิ้นปี พ.ศ. 2562 อัฒจันทร์สนามเป็นแบบที่นั่งทั้งหมดและมีความจุ 67,215 ที่นั่ง สหพันธ์ฟุตบอลฮังการีจะดำเนินการตามข้อกำหนดว่าด้วยสนามกีฬายูฟ่าและฟีฟ่า และคาดว่าสนามนี้จะได้รับคะแนนระดับ 5 ดาว สนามนี้สร้างขึ้นในบริเวณที่เคยเป็นสนามกีฬาแฟแร็นตส์ ปุชกาช ซึ่งรื้อถอนเสร็จในเดือนตุลาคม พ.ศ. 2549 สนามทั้งสองได้รับการตั้งชื่อเพื่อเป็นเกียรติแก่แฟแร็นตส์ ปุชกาช อดีตกัปตันทีมชาติในตำนาน
เบงกอง
เบงกอง หรือ เบงก๋อง (มีบทบาทในช่วงทศวรรษ 190 – ศตวรรษที่ 3) มีชื่อในภาษาจีนกลางว่า เมิ่ง กวาง ชื่อรอง เซี่ยวยฺวี่  เป็นขุนนางและบัณฑิตของรัฐจ๊กก๊กในยุคสามก๊กของจีน
ประวัติ
เบงกองเป็นชาวนครลกเอี๋ยง (洛陽 ลั่วหยาง) ในเขตเมืองโห้หล้ำ (河南 เหอหนาน) ซึ่งคือนครลั่วหยาง มณฑลเหอหนานในปัจจุบัน เบงกองเกิดในยุตราชวงศ์ฮั่นตะวันออก ญาติของเบงกองชื่อเมิ่ง ยฺวี่ (孟郁) รับราชการเป็นเสนาบดีกลาโหม (太尉 ไท่เว่ย์) ในราชสำนักฮั่น พี่ชายของเมิ่ง ยฺวี่ชื่อเมิ่ง เปิน (孟賁) เป็นขันทีในตำแหน่งผู้ถวายงานกลาง (中常侍 จงฉางชื่อ)  เบงกองเริ่มรับราชการในฐานะเจ้าหน้าที่ระดับล่างในสำนักหนึ่งของราชสำนักในช่วงปลายรัชสมัยพระเจ้าเลนเต้ (ครองราชย์ ค.ศ. 168–189)
วัดสวรรคาราม
วัดสวรรคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองสวรรคโลก อำเภอสวรรคโลก จังหวัดสุโขทัย เนื้อที่ของวัดประมาณ 10 ไร่เศษ ด้านหน้าติดแม่น้ำยม
วัดสวรรคารามตั้งวัดเมื่อ พ.ศ. 2429 ได้รับพระราชทานวิสุงคามสีมาเมื่อ พ.ศ. 2434 เดิมเรียกว่า วัดกลาง เพราะตั้งอยู่ระหว่างกลาง 2 ตำบล คือด้านเหนือเป็นตำบลวังพิณพาทย์ และด้านใต้เป็นตำบลวังไม้ขอน ซึ่งตั้งเป็นเมืองสวรรคโลก ต่อมาเมื่อ พ.ศ. 2450 พระปลัดคำ วัดสุทัศนเทพวรารามราชวรมหาวิหาร กรุงเทพมหานคร ได้รับแต่งตั้งให้เป็น พระครูสวรรค์วรนายก ดำรงตำแหน่งเจ้าคณะใหญ่เมืองสวรรคโลก ได้มาประจำอยู่ที่วัดกลาง ท่านจึงได้เปลี่ยนชื่อเป็น "วัดสวรรคาราม" บรรดาสิ่งก่อสร้างในวัดก่อน พ.ศ. 2526 เช่นโบสถ์ ศาลาการเปรียญ กุฏิ และเสนาสนะของวัดนี้ไม่ใหญ่โตนัก โบสถ์ซึ่งตั้งอยู่ทางด้านเหนือก็มีขนาดเล็กตัวโบสถ์แต่เดิมชำรุดทรุดโทรมมากได้มีการซ่อมแซมปฏิสังขรณ์ครั้งใหญ่ในสมัย พระอุปัชฌาย์อาจ เป็นเจ้าอาวาส
สิ่งก่อสร้างภายในวัดสร้างขึ้นในสมัยกรุงรัตนโกสินทร์ตอนต้น บรรดาสิ่งก่อสร้างในวัดก่อน พ.ศ. 2526 เช่น อุโบสถ ศาลาการเปรียญ กุฏิ และเสนาสนะของวัดนี้ไม่ใหญ่โตนัก ด้านหน้าของอุโบสถเป็นเจดีย์ไม้สิบสองขนาดเล็ก มีสององค์ สืบไม่ได้ความว่าบรรจุกระดูกของผู้ใด ส่วนเจดีย์เล็ก ๆ ด้านหลังโบสถ์เป็นเจดีย์บรรจุกระดูกของท่านเจ้าคุณสวรรค์วรนายก สร้างเมื่อ พ.ศ. 2480 และเจดีย์ญาติพี่น้องของท่านที่ใช้นามสกุลจิตรธร ตั้งเรียงราย กุฏิแบบฝรั่งสามชั้นอยู่ห่างจากโบสถ์ไม่มาก ศาลาการเปรียญหลังเดิมสร้างเมื่อ พ.ศ. 2458 มีสภาพทรุดโทรมมาก ศาลาการเปรียญหลังใหม่กว้าง 20 เมตร ยาว 40 เมตร การก่อสร้างสิ่งใหม่ ๆ ภายในวัดสวรรคาราม เกิดขึ้นหลัง พ.ศ. 2526 เช่น กุฏิหลังเล็ก ๆ ทางด้านเหนือ  ศาลาธรรมสังเวชด้านเหนือฌาปนสถาน ศาลาหลวงปู่ ประดิษฐานรูปหล่อของท่านเจ้าคุณสวรรค์วรนายก และท่านพระครูธรรมวโรทัย ปูชนียวัตถุคือ หลวงพ่อบุญลือ เป็นพระพุทธรูปปางมารวิชัย สมัยสุโขทัยหน้าตักกว้าง 33 นิ้ว
ภาวะเสียการคำนวณ
ภาวะเสียการคำนวณ (Acalculia) เป็นภาวะบกพร่องที่ได้รับมา (acquired) ของผู้ป่วย มีอาการบกพร่องในกระบวนการทางคณิตศาสตร์ง่ายๆ เช่น การบวก, การลบ, การคูณ, หรือแม้กระทั่งการเปรียบเทียบระหว่างจำนวนว่าจำนวนใดมากกว่า ภาวะเสียการคำนวณแตกต่างจากภาวะบกพร่องการเรียนรู้การคำนวณ (dyscalculia) ซึ่งเป็นความผิดปกติของพัฒนาการ แต่ภาวะเสียการคำนวณเกิดจากการบาดเจ็บของระบบประสาทเช่นโรคหลอดเลือดสมอง
ความแปรผัน
ภาวะเสียการคำนวณเกี่ยวข้องกับรอยโรคที่สมองกลีบข้าง (parietal lobe) (โดยเฉพาะที่ลอนสมองแองกูลาร์ (angular gyrus)) และสมองกลีบหน้า (frontal lobe) ของซีรีบรัม และมีอาการแสดงแรกคือมีภาวะสมองเสื่อม (dementia) ในผู้ป่วยบางคนอาจพบอาการของการเสียการคำนวณเพียงอย่างเดียว แต่โดยทั่วไปจะพบกลุ่มอาการอื่นๆ ร่วมด้วย เช่น ภาวะเสียการเขียนสื่อความ (agraphia), ภาวะเสียการระลึกรู้นิ้วมือ (finger agnosia) , และอาการสับสนทิศทางซ้ายขวา ซึ่งเกิดจากความเสียหายของลอนสมองแองกูลาร์ข้างซ้าย หรือที่เรียกกันว่า กลุ่มอาการเกอรสต์มานน์ (Gerstmann's syndrome) จากการศึกษาผู้ป่วยซึ่งมีรอยโรคที่สมองกลีบข้างแสดงให้เห็นว่ารอยโรคที่ลอนสมองแองกูลาร์จะมีแนวโน้มเกิดความบกพร่องในการจำข้อเท็จจริงทางคณิตศาสตร์มากกว่า เช่น สูตรคูณ โดยไม่มีความบกพร่องในการลบเลข ในทางกลับกันผู้ป่วยที่มีรอยโรคบริเวณร่องอินทราพาไรทัล (intraparietal sulcus) จะมีแนวโน้มเกิดความบกพร่องในการลบเลข แต่ยังมีความสามารถในการคูณเลข จากการศึกษาข้างต้นแสดงให้เห็นว่าบริเวณต่างๆ ของสมองกลีบข้างทำหน้าที่แตกต่างกันในกระบวนการทางคณิตศาสตร์
ซูเปอร์ไบค์เวิลด์แชมเปี้ยนชิพ
ซูเปอร์ไบค์เวิลด์แชมเปี้ยนชิพ (หรือ WorldSBK, SBK, World Superbike, WSB, WSBK) เป็นการแข่งขันโดยใช้รถจักรยานยนต์ ที่ปรับเปลี่ยนมาจากรถจักรยานยนต์ซึ่งมีขายจำหน่ายทั่วไป
การแข่งขันเริ่มก่อตั้งในปี ค.ศ.1988 / พ.ศ.2531 ประกอบด้วยการแข่งขันที่สนามแข่งรถเป็นหลัก แต่ละรอบจะมีการแข่งขันสองครั้งโดยเต็มรูปแบบ และตั้งแต่ปี ค.ศ.2019 / พ.ศ.2562 เพิ่มการแข่งขันอีกรอบหนึ่งชื่อ Superpole race ซึ่งมีระยะทาง 10 รอบ ผลการแข่งขันทั้งสามครั้งจะรวมกัน เพื่อกำหนดแชมป์โลกสำหรับนักแข่งและผู้ผลิต
รถจักรยานยนต์ที่ใช้ในการแข่งขัน เป็นรถจักรยานยนต์แบบที่ปรับแต่งมาจากรถทั่วไป ต่างจาก MotoGP ที่ใช้รถสำหรับวัตถุประสงค์เฉพาะ
MotoGP เปรียบเทียบได้กับฟอร์มูลาวันในวงการรถจักรยานยนต์ ในขณะที่การแข่งขัน Superbike คล้ายกับการแข่งขันรถสปอร์ต
โดยยุโรปเป็นตลาดหลักและศูนย์กลางของการแข่งขันซูเปอร์ไบค์เวิลด์แชมเปี้ยนชิพ มีการจัดการแข่งขันในประเทศสหรัฐอเมริกา มาเลเซีย นิวซีแลนด์ แคนาดา ญี่ปุ่น อาร์เจนตินา ออสเตรเลีย และประเทศอื่นๆ
ประวัติ
การแข่งขัน Superbike World Championship เริ่มขึ้นในปี ค.ศ.1988 / พ.ศ.2531 โดยเปิดให้ใช้งานรถ Superbike ที่ใช้ตามท้องถนนปกติ โดยอนุญาตให้ใช้เครื่องยนต์ V-twin 1,000 ซีซี (โดยหลักคือดูคาติ แต่ต่อมาอะพริเลีย และฮอนด้าก็ใช้งานเช่นกัน) สามารถใช้แข่งขันกับเครื่องยนต์ 4 สูบขนาด 750 ซีซี(ของฮอนด้า ยามาฮ่า คาวาซากิ และซูซูกิ) ในช่วง 2-3 ฤดูกาลแรก ฮอนด้าชนะด้วย VFR750R(RC30) แต่เครื่องยนต์ V-twin ก็ค่อยๆได้เปรียบ ซึ่งการใช้เครื่องยนต์ V-twin 1,000 ซีซี เป็นประโยชน์ต่อดูคาติ และสามารถครองตำแหน่งแชมป์โลกได้หลายปี
ตั้งแต่ปี พ.ศ.2536 ถึง พ.ศ.2542 Carl Fogarty กับทีมดูคาติ ครองตำแหน่งแชมป์โลก 4 สมัย และได้รองแชมป์ 2 สมัยในทีมดูคาติ ส่วน Troy Corser ได้ตำแหน่งรองแชมป์ในปี พ.ศ.2538 และคว้าตำแหน่งแชมป์โลกได้ในปี พ.ศ.2539
เรียงตามจำนวนสมัย
* ปัจจุบันยังอยู่ในรายการ WorldSBK
รายชื่อแชมป์ผู้ผลิต
* ปัจจุบันยังมีการใช้งานในรายการ WorldSBK
ค.ศ.2002 / พ.ศ.2545
Colin Edwards (#2) เป็นแชมป์โลกในปีนี้ กับรถ Honda VTR1000SP2
ค.ศ.2003 / พ.ศ.2546
ในปีนี้ FIM ได้เปลี่ยนกฎเพื่อให้เครื่องยนต์ 1,000 ซีซี (2 สูบ, 3 สูบ หรือ 4 สูบ) แข่งขันได้ จากการเปลี่ยนแปลงกฎใน MotoGP เพื่ออนุญาตให้ใช้เครื่องยนต์ 4 จังหวะ ทำให้ผู้ผลิตทีมญี่ปุ่นได้ทุ่มเทงบประมาณไปที่ MotoGP กันหมด (เหลือเพียงดูคาติ และซูซูกิ) ในปีนั้นยังเห็นการเปิดตัวรถรุ่นใหม่อย่าง Foggy Petronas FP1 ของ Carl Fogarty ซึ่งได้รับการพัฒนาภายใต้ข้อบังคับเดิมและขับเคลื่อนด้วยเครื่องยนต์ 3 สูบ 900 ซีซี ด้วยตัวรถส่วนใหญ่ที่ใช้ชิ้นส่วนของดูคาติ จึงได้รับตำแหน่ง "Ducati Cup" ส่วนทีมโรงงานอย่าง Ducati FILA ส่ง Ducati 999F03 ลงแข่งเพียง 2 คันเท่านั้น โดยได้รับชัยชนะรวม 20 ครั้ง จากทั้งหมด 24 ครั้ง
Neil Hodgson (#100) ได้เป็นแชมป์โลกในปีนี้ ด้วยรถ Ducati 999F03
ค.ศ.2004 / พ.ศ.2547
ในความพยายามที่จะสร้างสนามแข่งขันให้มากขึ้นในปี พ.ศ.2547 ผู้จัดงานได้ประกาศการเปลี่ยนแปลงกฎหลายอย่าง ที่สำคัญที่สุดคือ ตั้งแต่ปี พ.ศ.2547 ทีมต่างๆ ต้องบังคับใช้ยางของ Pirelli ทั้งหมด การตัดสินใจมอบรางวัลยางให้กับ Pirelli นั้นเป็นที่ถกเถียงกัน เพราะยาง Pirelli ถือว่าต่ำกว่ามาตรฐานของ Dunlop และ Michelin ที่ทีมส่วนใหญ่เคยใช้ Dunlop พยายามดำเนินคดีทางกฎหมายต่อคำตัดสินดังกล่าว ขณะที่ Pirelli อ้างว่า Michelin และ Dunlop ก็ถูกซักถามในสัญญาว่าจะผูกขาดกับยางแบบนี้หรือไม่ ส่วนหนึ่งเป็นผลมาจากทีมรถจักรยานยนต์ต่างๆ (อะพริเลีย, ดูคาติ, ฮอนด้า, คาวาซากิ, ซูซูกิ และยามาฮ่า) ประกาศว่าไม่มีทีม MSMA เข้าร่วมในรายการนี้
ทีมอิสระส่วนหนึ่งเลือกที่จะใช้รถมอเตอร์ไซค์จากฝั่งญี่ปุ่น อย่างทีม Ten Kate Honda ซึ่งมี Chris Vermeulen (#17) เป็นตัวหลักของทีม
James Toseland (#52) ได้เป็นแชมป์โลกในปีนี้ ด้วยรถ Ducati 999F04
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 8 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ซูเปอร์ไบค์เวิลด์แชมเปี้ยนชิพ
ค.ศ.2005 / พ.ศ.2548
ด้วยความสำเร็จของทีม Ten Kate Honda ทางฝั่งรถจักรยานยนต์ญี่ปุ่นก็กลับมาแข่งขันในปีนี้ด้วย โดยมีทีมตัวแทนจากญี่ปุ่นเข้าร่วมแข่งขันจำนวน 4 ทีม(ฮอนด้า ยามาฮ่า คาวาซากิ และซูซูกิ) ซึ่งรับการดูแลโดยทีมผู้นำเข้าจากยุโรป
Troy Corser (#1) ได้เป็นแชมป์โลกในปีนี้ ด้วยรถ Suzuki GSX-R1000 K5
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
ซูเปอร์ไบค์เวิลด์แชมเปี้ยนชิพ
ค.ศ.2006 / พ.ศ.2549
การกลับมาของ Troy Bayliss(#21) ในรายการ WorldSBK หลังจากเขาอยู่ในรายการ MotoGP เป็นเวลา 3 ปี และกลับมาเป็นแชมป์โลกในปีนี้ ด้วยรถ Ducati 999F06
ส่วน James Toseland (#52) ได้เพียงอันดับ 2 และ Noriyuki Haga (#41) ได้อันดับ 3 ตามหลังมา
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 1
เขตเลือกตั้งที่ 1 ประกอบด้วยอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ ตำบลบางเมือง และตำบลท้ายบ้าน)
ซูเปอร์ไบค์เวิลด์แชมเปี้ยนชิพ
ค.ศ.2006 / พ.ศ.2549
Troy Corser (#1) ได้เพียงแค่อันดับ 4
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 2
เขตเลือกตั้งที่ 2 ประกอบด้วยอำเภอเมืองสมุทรปราการ (เฉพาะตำบลท้ายบ้านใหม่ ตำบลแพรกษา ตำบลบางปูใหม่ และตำบลบางปู)
ซูเปอร์ไบค์เวิลด์แชมเปี้ยนชิพ
ค.ศ.2006 / พ.ศ.2549
ซึ่งทำให้รู้สึกว่า WorldSBK กลับมาโด่งดังอีกครั้ง หลังจากปี ค.ศ.2003 และ ค.ศ.2004 จากกระแสไม่เป็นที่นิยมในตอนนั้น
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 4
เขตเลือกตั้งที่ 4 ประกอบด้วยอำเภอบางพลี (เฉพาะตำบลบางแก้วและตำบลบางพลีใหญ่)
ซูเปอร์ไบค์เวิลด์แชมเปี้ยนชิพ
ค.ศ.2007 / พ.ศ.2550
Troy Bayliss (#21) พยายามปกป้องตำแหน่งแชมป์ของเขา โดยใช้รถ Ducati 999 อีกครั้ง ถึงแม้ว่า Ducati 999 จะยกเลิกสายการผลิตลงในปี ค.ศ.2006 และถูกแทนที่ด้วย Ducati 1098 แต่ Ducati ก็ยังผลิต 999 รุ่นพิเศษจำนวนจำกัด จำนวน 150 คันเพื่อรองรับ homologation
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 5
เขตเลือกตั้งที่ 5 ประกอบด้วยอำเภอเมืองสมุทรปราการ (เฉพาะตำบลแพรกษาใหม่) อำเภอบางพลี (ยกเว้นตำบลบางแก้วและตำบลบางพลีใหญ่) และอำเภอบางเสาธง (เฉพาะตำบลศีรษะจรเข้น้อย)
ซูเปอร์ไบค์เวิลด์แชมเปี้ยนชิพ
ค.ศ.2007 / พ.ศ.2550
ซึ่ง Troy Bayliss (#21) มีคู่แข่งหลักในการป้องกันตำแหน่งแชมป์ ได้แก่ นักแข่ง MotoGP เก่า อย่าง Max Biaggi (#3) ในทีม Alstare Suzuki Corona Extra, James Toseland (#52) ในทีม Hannspree Ten Kate Honda และ Noriyuki Haga (#41) ในทีม Yamaha Motor Italia
James Toseland (#52) ได้เป็นแชมป์โลกในปีนี้ ด้วยรถ Honda CBR1000RR
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 6
เขตเลือกตั้งที่ 6 ประกอบด้วยอำเภอพระประแดง (ยกเว้นตำบลบางจาก)
ซูเปอร์ไบค์เวิลด์แชมเปี้ยนชิพ
ค.ศ.2008 / พ.ศ.2551
ในปีที่แล้ว Ducati 1098 ที่ใช้เครื่องยนต์ V-twin ขนาด 1,099 ซีซี Ducati จึงขอให้ FIM ปรับเปลี่ยนกฎกติกา เพื่อให้ V-twin ขนาด 1,200 ซีซีสามารถแข่งขันกับรถสี่สูบขนาด 1,000 ซีซีได้ โดยอ้างว่าพวกเขาไม่ได้ผลิตซุปเปอร์ไบค์ 1,000 ซีซีแบบ V-twin เหมือนในปัจจุบัน และการปรับแต่ง Ducati 999 นั้นใช้งบประมาณมากเกินไป ซึ่ง Ducati กล่าวประกาศว่าจะไม่ส่งลงแข่งขันหากไม่เปลี่ยนกฎ ส่วนฝั่ง Francis Batta ผู้จัดการทีม Alstare Suzuki ก็กล่าวไว้ว่าทีมของเขาจะไม่ส่งลงแข่งชันเช่นกันหากกฎใหม่เอื้อประโยชน์ต่อ Ducati
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 7
เขตเลือกตั้งที่ 7 ประกอบด้วยอำเภอพระสมุทรเจดีย์และอำเภอพระประแดง (เฉพาะตำบลบางจาก)
ซูเปอร์ไบค์เวิลด์แชมเปี้ยนชิพ
ค.ศ.2008 / พ.ศ.2551
กฎใหม่ยังได้เปลี่ยนจำนวนการผลิตขั้นต่ำ ที่จำเป็นต้องผ่านการรับรอง homologation ด้วย สำหรับปี ค.ศ.2008 และ ค.ศ.2009 ผู้ผลิตทุกยี่ห้อไม่ว่าจะมีการผลิตจำนวนเท่าไหร่ ต้องผลิตรถอย่างน้อย 1,000 คันเพื่อรับการรับรอง homologation และตั้งแต่ปี ค.ศ.2010 เป็นต้นไป จำนวนการผลิตขั้นต่ำถูกเพิ่มขึ้นเป็น 3,000 คัน เนื่องจากในอดีตผู้ผลิตเล็กๆ มักได้รับอนุญาตให้ผลิตรถจำนวนน้อยเพียง 150 คันเพื่อผ่านการรับรอง homologation ส่งผลให้ผู้ผลิตใช้โอกาสนี้ โดยการผลิต 'homologation specials' ซึ่งเป็นเวอร์ชั่นพิเศษที่มีการปรับปรุงส่วนประกอบเพื่อเพิ่มประสิทธิภาพในการแข่งขัน
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 8
เขตเลือกตั้งที่ 8 ประกอบด้วยอำเภอบางบ่อและอำเภอบางเสาธง (ยกเว้นตำบลศีรษะจรเข้น้อย)
ซูเปอร์ไบค์เวิลด์แชมเปี้ยนชิพ
ค.ศ.2008 / พ.ศ.2551
Troy Bayliss (#21) ได้เป็นแชมป์โลกในปีนี้ กับรถ Ducati 1098 F08 และรีไทร์ออกจากรายการ WorldSBK หลังจบฤดูกาล
ค.ศ.2009 / พ.ศ.2552
Noriyuki Haga (#41) ได้ย้ายทีมจาก Yamaha Motor Italia WSB เป็น Ducati Xerox Team กับรถ Ducati 1098R เพื่อแทนที่ Troy Bayliss(#21) ที่รีไทร์ไปแล้ว
Ben Spies (#19) ได้ย้ายออกจากรายการ AMA Superbike เข้ามาสู่รายการ WorldSBK ในทีม Yamaha WSB กับรถ Yamaha YZF-R1
Ben Spies (#19) เป็นแชมป์โลกในปีนี้ โดยได้รับโพล 11 ครั้ง จากทั้งหมด 14 ครั้ง และชนะ 14 ครั้ง จากทั้งหมด 28 ครั้ง
ส่วน Noriyuki Haga (#41) ชนะเพียง 8 ครั้ง ทำให้ได้เพียงแค่อันดับ 2 ในตารางสะสมคะแนน
ปีนี้ยังเป็นการเปิดตัวของทีม BMW Motorrad Motorsport ซึ่งจบอยู่ในอันดับที่ 13 กับนักแข่ง Troy Corser (#11)
และการกลับมาของทีม Aprilia Racing ซึ่งจบอยู่ในอันดับที่ 4 กับนักแข่ง Max Biaggi (#3)
ค.ศ.2010 / พ.ศ.2553
Ben Spies (#19) ได้ย้ายออกจากรายการ WorldSBK เข้าสู่รายการ MotoGP ในทีม Yamaha Tech 3 Team
อิชตาดียูดูดราเกา
อิชตาดียูดูดราเกา (Estádio do Dragão; ) เป็นสนามฟุตบอลที่มีอัฒจันทร์เป็นที่นั่งทั้งหมด ตั้งอยู่ในเมืองโปร์ตู ประเทศโปรตุเกส เป็นสนามเหย้าของสโมสรฟุตบอลโปร์ตู มาตั้งแต่ ค.ศ. 2003 สนามนี้มีความจุ 50,033 ที่นั่ง โดยเป็นสนามฟุตบอลที่ใหญ่ที่สุดเป็นอันดับสามในประเทศโปรตุเกส
สนามแห่งนี้ได้รับการออกแบบโดยมานูแวล ซัลกาดู สถาปนิกชาวโปรตุเกส สร้างขึ้นเพื่อทดแทนสนามเดิมของโปร์ตูคือ อิชตาดียูดัชอังตัช พร้อมทั้งกลายเป็นหนึ่งในสนามแข่งขันฟุตบอลชิงแชมป์แห่งชาติยุโรป 2004 รอบสุดท้าย พิธีเปิดสนามจัดขึ้นเมื่อวันที่ 16 พฤศจิกายน ค.ศ. 2003 โดยมีการแข่งขันกระชับมิตรระหว่างโปร์ตู กับกับบาร์เซโลนา โดยมีผู้เข้าชม 52,000 คน
ซูเปอร์ไบค์เวิลด์แชมเปี้ยนชิพ
ค.ศ.2010 / พ.ศ.2553
Max Biaggi (#3) ได้เป็นแชมป์โลกครั้งแรกในปีนี้ ด้วยรถ Aprilia RSV4 1000
ค.ศ.2011 / พ.ศ.2554
ระบบคัดออกสำหรับ Superpole ที่เปิดใช้ในปี ค.ศ.2009 ได้รับการปรับใหม่ โดยจำนวนนักแข่งที่เข้าร่วมในสองเซสชันแรกลดลงจาก 20 เป็น 16 และจาก 16 เป็น 12 ตามลำดับ
Ducati จะไม่ได้เข้าร่วมแข่งขันในนามทีมโรงงานสำหรับปีนี้ ในรอบ 23 ปี ที่พาชิงแชมป์รวม 29 รางวัล ทั้งฝั่งนักแข่งและผู้ผลิต แทนที่จะจำกัดงบประมาณเพื่อให้ทีมอิสระสามารถแข่งขันได้ ส่งผลให้อุปกรณ์ gear-driven camshafts บนรถ Aprilia RSV4 Factory ของ Max Biaggi (#3) ถูกห้ามใช้ในฤดูกาลนี้
ค.ศ.2012 / พ.ศ.2555
ฤดูกาลนี้ จำกัดจำนวนรถจักรยานยนต์ที่ใช้ได้เพียงหนึ่งคันต่อนักแข่งหนึ่งคน ซึ่งหมายความว่ากฎที่อนุญาตให้เปลี่ยนรถในระหว่างการแข่งขัน (Flag to Flag) ถูกยกเลิกไป
Max Biaggi (#3) ได้เป็นแชมป์โลก 2 สมัยกับอะพริเลีย ด้วยรถ Aprilia RSV4 Factory โดยเฉือนคะแนนของ Tom Sykes (#66) ไปเพียงครึ่งคะแนน ส่วน Marco Melandri (#33) ชนะการแข่งขันมากกว่าทั้ง Biaggi และ Sykes แต่เนื่องจากว่าไม่มีคะแนนติดต่อกันมา 5 สนาม ในช่วง 6 สนามสุดท้าย ซึ่งทำให้เขาพลาดแชมป์โลกไป
ค.ศ.2013 / พ.ศ.2556
ฤดูกาลนี้ ลดจำนวนนักแข่งต่อแถวในตารางเริ่มต้นจาก 4 คนเหลือ 3 คน ; ระบบคัดออกในการแข่งขัน Superpole ได้รับการแก้ไขโดยจำนวนนักแข่งที่เข้าร่วมในการแข่งขันครั้งแรก เปลี่ยนจาก 16 เป็น 15 และครั้งที่สาม เปลี่ยนจาก 8 เป็น 9 ตามลำดับ นอกจากนี้ยังมีการนำเสนอการเปลี่ยนยางระหว่างการแข่งขัน เพื่อหลีกเลี่ยงสภาพอากาศที่ไม่แน่นอน
Tom Sykes (#66) ได้เป็นแชมป์โลกครั้งแรกในปีนี้ ด้วยรถ Kawasaki Ninja ZX-10R หลังจากได้อันดับ 3 ในสนาม Jerez เพื่อรักษาแชมป์เอาไว้ได้
ค.ศ.2014 / พ.ศ.2557
Tom Sykes ได้เปลี่ยนเบอร์แข่งเป็น (#1) ในปีนี้
ฤดูกาลนี้ จะแก้ไขรูปแบบ Superpole โดยนักแข่งที่อยู่ในตำแหน่งที่ 11 ถึง 20 ในการจัดอันดับรวมของการฝึกซ้อม 3 รอบแรก ให้เข้าร่วม Superpole 1 แล้ว นักแข่ง 2 คนที่ทำเวลาได้เร็วที่สุดใน Superpole 1 ก็ก้าวขึ้นสู่ Superpole 2
โดยนักแข่ง 2 คนใน Superpole 1 เอาไปรวมกับนักแข่ง 10 คนที่ขับเคลื่อนได้เร็วที่สุดในรอบฝึกซ้อมด้วย เพื่อทำเวลาจับตำแหน่งใน Superpole 2
Sylvain Guintoli (#50) ได้เป็นแชมป์โลกครั้งแรกในปีนี้ ด้วยรถ Aprilia RSV4 Factory ในการแข่งขันรอบสุดท้าย โดยเอาชนะ Tom Sykes (#1) ด้วยคะแนนต่าง ๆ ในตารางคะแนน แต่ทั้ง Marco Melandri (#33) และ Tom Sykes (#1) ชนะการแข่งขันมากกว่า Sylvain Guintoli (#50) โดย Sykes ชนะ 8 ครั้ง และ Melandri ชนะ 6 ครั้ง เมื่อเทียบกับ Guintoli ที่ชนะเพียงแค่ 5 ครั้ง
ค.ศ.2015 / พ.ศ.2558
Sylvain Guintoli ได้เปลี่ยนเบอร์แข่งเป็น (#1) ในปีนี้ ส่วน Tom Sykes ได้กลับไปใช้เบอร์แข่งเป็น (#66) ดังเดิม หลังจากเสียแชมป์โลกไป
[*Anucha Nakcharoensri (#9) ได้ลงแข่งในทีม YSS TS Racing กับรถ Honda CBR1000RR ในสนามที่ 2 Chang International Circuit]
[*Chanon Chumjai (#53) ได้ลงแข่งในทีม RAC Oil Racing Team กับรถ BMW S1000RR ในสนามที่ 2 Chang International Circuit]
[**Michele Pirro (#55) ปัจจุบันเป็นนักขับทดสอบในรายการ MotoGP ให้กับทีม Ducati Lenovo Team ในหมายเลข (#51)]
ค.ศ.2016 / พ.ศ.2559
Jonathan Rea ได้เปลี่ยนเบอร์แข่งเป็น (#1) ในปีนี้ ส่วน Sylvain Guintoli ได้กลับไปใช้เบอร์แข่งเป็น (#50) ดังเดิม หลังจากเสียแชมป์โลกไป
Jonathan Rea (#1) ได้เป็นแชมป์โลก 2 สมัยกับคาวาซากิ ด้วยรถ Kawasaki Ninja ZX-10R ที่การแข่งขันรอบสุดท้ายที่สนาม Losail ในขณะที่ Kawasaki ได้รับชัยชนะในฐานะผู้ผลิต
ก่อนหน้าที่สนาม Jerez, Chaz Davies (#7) ชนะการแข่งขันมากที่สุดในฤดูกาลนี้ โดยชนะการแข่งขัน 11 ครั้ง ในขณะที่ Jonathan Rea (#1) ชนะการแข่งขัน 9 ครั้ง
หลังจากการเปลี่ยนแปลงในตารางการแข่งขันในวันสุดสัปดาห์มาตรฐาน การแข่งขันรอบแรกที่เคยจัดในวันอาทิตย์พร้อมกับการแข่งขันรอบที่สอง ถูกกำหนดให้จัดขึ้นในวันเสาร์ในฤดูกาลนี้
*Anucha Nakcharoensri (#14), Raffaele De Rosa (#35) , Mike Jones (#46) , Alex Plancassagne (#57) , Matthieu Lussiana (#94) ได้รับสิทธิ์เป็นนักแข่ง Wildcard ในปีนี้
[*Anucha Nakcharoensri (#14) ได้ลงแข่งในทีม Yamaha Thailand Racing Team กับรถ Yamaha YZF-R1 ในสนามที่ 2 Chang International Circuit]
อิชตาดียูดูดราเกา
อิชตาดียูดูดราเกาเป็นสนามกีฬาระดับสี่ดาว ตามเกณฑ์ของยูฟ่า โดยเคยจัดการแข่งขันระดับสโมสรระหว่างประเทศและระดับทีมชาติมาแล้วหลายรายการ รวมทั้งยูฟ่าเนชันส์ลีก 2019 รอบสุดท้าย และยูฟ่าแชมเปียนส์ลีก นัดชิงชนะเลิศ 2021
ซูเปอร์ไบค์เวิลด์แชมเปี้ยนชิพ
ค.ศ.2017 / พ.ศ.2560
Jonathan Rea (#1) ได้เป็นแชมป์โลก 3 สมัยกับคาวาซากิ ด้วยรถ Kawasaki Ninja ZX-10RR
โดยชนะการแข่งขัน Race 1 ที่สนาม Magny-Cours กับชัยชนะอันขาดลอยของเขา แม้จะยังเหลือการแข่งขันอีก 5 ครั้งก็ตาม
ในฤดูกาลนี้ ยังมีเหตุการณ์การจากไปของนักแข่งในตำนานอย่าง Nicky Hayden (#69) ที่เสียชีวิตจากอุบัติเหตุการปั่นจักรยาน ใกล้เมือง Rimini ประเทศอิตาลี เมื่อวันที่ 22 พฤษภาคม พ.ศ.2560
ค.ศ.2018 / พ.ศ.2561
Toprak Razgatlıoğlu (#54) ได้มาเข้าร่วมลงแข่งรายการนี้ ในทีม Kawasaki Puccetti Racing กับรถ Kawasaki Ninja ZX-10RR
Jonathan Rea (#1) ได้เป็นแชมป์โลก 4 สมัยกับคาวาซากิ ด้วยรถ Kawasaki Ninja ZX-10RR
และปีนี้เป็นปีสุดท้ายที่จะใช้ระบบแข่ง 2 ครั้ง/สัปดาห์ หลังจากนี้จะใช้ระบบแข่ง 3 ครั้ง/สัปดาห์ ในปีถัดไป
ค.ศ.2019 / พ.ศ.2562
ในฤดูกาล 2019 มีรูปแบบการแข่งขันใหม่เข้ามาใช้งาน โดยการแข่งขันปกติ 2 รอบ (Race 1 และ Race 2) จะยังคงมีอยู่เหมือนเดิม แต่จะแข่งในวันเสาร์และวันอาทิตย์ (วันศุกร์และวันเสาร์ในสนามประเทศกาตาร์) นอกจากนี้ยังมีการแข่งขันรอบที่สามที่เป็นการแข่งขัน Sprint 10 รอบ ซึ่งมีชื่อว่า Superpole Race และจะถูกจัดขึ้นในเช้าวันสุดสัปดาห์ก่อนการแข่งขัน Race 2
การจัดตารางแข่งขันสำหรับ Race 1 และ Superpole Race จะถูกกำหนดโดยการแข่งคัดเลือก Superpole เพียงครั้งเดียวที่มีระยะเวลา 25 นาที ส่วนตารางแข่งขันสำหรับ Race 2 จะประกอบด้วยนักแข่ง 9 อันดับแรกจาก Superpole Race ตามลำดับการเข้าเส้นชัย และนักแข่งที่เหลือจะถูกจัดลำดับตามเวลาการแข่งคัดเลือก Superpole ของพวกเขา